ΚΑΝΟΝΙΣΜΟΣ (ΕΟΚ) αριθ. 3208/91 ΤΗΣ ΕΠΙΤΡΟΠΗΣ της 31ης Οκτωβρίου 1991 σχετικά με τον καθορισμό, για την περίοδο εμπορίας 1991/92, της πραγματικής παραγωγής και, για την περίοδο εμπορίας 1990/91, της εκτιμώμενης παραγωγής ηλιανθόσπορου, καθώς και για την προσαρμογή του ποσού ενίσχυσής του Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1720/91 (2), και ιδίως το άρθρο 27α παράγραφος 6, Εκτιμώντας: ότι το άρθρο 32α του κανονισμού (ΕΟΚ) αριθ. 2681/83 της Επιτροπής της 21ης Σεπτεμβρίου 1983 περί των λεπτομερειών εφαρμογής του καθεστώτος ενίσχυσης για τους ελαιούχους σπόρους (3), όπως τροποποιήθηκε τελευταία από τον κανονισμό (ΕΟΚ) αριθ. 2964/91 (4), όρισε τα στοιχεία που πρέπει να καθορίζονται κατ' εφαρμογή του συστήματος των μέγιστων εγγυημένων ποσοτήτων- ότι πρέπει να καθοριστεί η εκτιμώμενη παραγωγή ηλιανθόσπορου για την περίοδο εμπορίας 1991/92 και η πραγματική παραγωγή των σπόρων αυτών για την περίοδο εμπορίας 1990/91, καθώς και να προσαρμοσθεί, για την περίοδο εμπορίας 1991/92, το ποσό ενίσχυσης που προκύπτει, βάσει των διαθέσιμων στοιχείων- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για την περίοδο εμπορίας 1991/92 η εκτιμώμενη παραγωγή ηλιανθόσπορου καθορίζεται σε: - 1 036 000 τόνους για την Ισπανία, - 35 000 τόνους για την Πορτογαλία, - 2 966 000 τόνους για τα υπόλοιπα κράτη μέλη, εκτός του εδάφους της πρώην Λαοκρατικής Δημοκρατίας της Γερμανίας. Άρθρο 2 Για την περίοδο εμπορίας 1990/91 η πραγματική παραγωγή κραμβόσπορων και γογγυλόσπορων καθορίζεται σε: - 1 314 000 τόνους για την Ισπανία, - 61 000 τόνους για την Πορτογαλία, - 2 914 000 τόνους για τα υπόλοιπα κράτη μέλη, εκτός του εδάφους της πρώην Λαοκρατικής Δημοκρατίας της Γερμανίας. Άρθρο 3 Για την περίοδο εμπορίας 1991/92 η προσαρμογή που εφαρμόζεται στο ποσό της ενίσχυσης για τον ηλιανθόσπορο καθορίζεται σε: - 0 Ecu ανά 100 χιλιόγραμμα για την Ισπανία, - 0 Ecu ανά 100 χιλιόγραμμα για την Πορτογαλία, - 18,43 Ecu ανά 100 χιλιόγραμμα για τα υπόλοιπα κράτη μέλη. Άρθρο 4 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουλίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 31 Οκτωβρίου 1991.

[Source: multi_eurlex | Tokens: 2341]